**PRACOVNÝ LIST pre birmovancov**

1. 6. Aký som - temperament

**Doplň chýbajúce slová:**

1. Božie slovo o mne hovorí: *„Pretože si drahý mojim očiam, vzácny a ja ťa* **................** *(Iz 43, 4).*
2. Boh nás miluje a my tomu potrebujeme ................ a prijať túto pravdu o sebe.
3. Boh nám zjavuje naše vnútro (našu povahu), aby sme videli svoje ..................... aj svoje **.................. .**
4. Tvoja identita je zakorenená ..................... A pravda o tebe je zjavená v .................................
5. Božie slovo o tebe hovorí: *Stačí ti moja ............., lebo sila sa dokonale prejavuje v ..................“* (2Kor 12,7-9)
6. Aký temperament mal apoštol Peter? ...................................... Pavol?................................
7. Boh je prameňom všetkého, aj mojej povahy. Temperament využívam na budovanie .................................................... .
8. Čnostný človek je ten, ktorý slobodne koná............ . (KKC 1804)

**Zamyslenie:**

Podľa toho aký máme temperament sa správame, reagujeme na podnety a prežívame udalosti a situácie. Je dobré vedieť, že zlá povaha neexistuje. Existuje len nezvládnutá povaha.

Človek každého temperamentu môže využiť svoje schopnosti v službe pre budovanie Božieho kráľovstva. Cholerik so svojimi víziami a horlivým tvorivým úsilím rovnako ako flegmatik, ktorý je zvyčajne tvorca pokoja. Sangvinik cítiaci a optimistický rovnako ako melancholik umelec, poukazujúci na zákonitosti života i hĺbku vecí.

Najzákladnejšie delenie temperamentov je na 4 typy: sangvinik, cholerik, melancholik a flegmatik.

Zamysli sa a napíš, aký temperament si ty?

Napíš, čo považuješ za svoju prednosť?

Čo za svoju slabosť?

Horšiu stránku tvojej povahy môžeš zvládať cez budovanie čností. Je ich veľa a jednou z nich je aj čnosť sebaovládania. „Ľudské čnosti poskytujú človekovi ľahkosť, sebaovládanie a radosť, aby mohol viesť morálne dobrý život. Čnostný človek je ten, ktorý slobodne koná dobro.“(KKC 1804) „Sebaovládanie je zamerané na sebadarovanie.“ (KKC 2346)

Zamysli sa a napíš o tom Bohu v modlitbe, či je aj pre tvoj život potrebná čnosť sebaovládania.

**Aktivita:**

Pokús sa nájsť biblickú postavu vo Svätom písme, ktorá ti je blízka. Alebo sa pokús identifikovať sa s povahou nejakého svätca, ktorý je blízky tvojmu temperamentu. Premýšľaj, čím ti je blízky a skús nasledovať jeho čnosť/dobrú stránku. Ak sa v tebe prejaví tvoja slabosť, volaj tohto svätca alebo biblickú postavu v modlitbe na pomoc. Na budúce stretnutie nám o tom krátko povieš :o)

**Modlitba:**

Bože, pomôž mi prijať seba ako tvoje milované dieťa. Aby som sa videl tvojimi očami. Prijmi ma takého, akým som a urob ma takým, akým ma chceš mať. Daj mi čnosti, ktorými si budem slobodne voliť dobro. Amen.

**Chýbajúce slová:** 1. milujem; 2. uveriť; 3. prednosti, slabosti; 4. v Bohu, v Božom slove; 5. milosť, slabosti; 6. sangvinik, cholerik; 7. Božieho kráľovstva; 8. dobro